دستونک…
*روچےءَ گوں بستگان روزردےءَ گوں ھمسپر*
*چون کناں تئی میتگءَ من دردےءَ گوں ھمپسر*
*وار ءُ بے ھاٹیگ انچو زندمان مئے بزکار*
*گژنے انچیں گوں من ءَ را بردےءَ گوں ھمسپر*
*چو گمان بیت ایں منءَ کہ جندءِ کاتل من وتاں*
*انچوشیں بے زانگیں من پردےءَ گوں ھمسپر*
*کارچ ءُ کاٹار، دیدگاں تئی دل تہ ءَ ولگْوج کتگ*
*گریتگیں باھُند مئے آہ سردےءَ گوں ھمسپر*
*تئی گپور واھندگانی پلیں سکراتیں مراد*
*آجوئی براھُندگیں ، بامردے ءَ گوں ھمسپر*
*گپـور درمُلکی*